Dråpekortvinger

* *Mycetoporus*
* *Ischnosoma*
* *Bryoporus*
* *Lordithon*
* *Bolitobius*
* *Sepedophilus*
* *Tachyporus*
* *Lamprinodes*
* *Tachinus*
* *Cilea*

**Dråpekortvinger** (Tachyporinae) er en artsrik gruppe (underfamilie) av biller som hører til familien kortvinger (Staphylinidae). De er små til middelsstore, som oftest glatte og blanke biller som kan kjennes på et stort og bredt brystskjold (pronotum) og et forholdsvis lite, rundt hode.

## Utseende
Små til middelsstore (2 – 12&nbsp;mm), vanligvis glatte og blanke biller. Kroppen er lett flattrykt. Mange arter er ganske fargerike i rødt, gult og svart, andre er rødgule, brune eller svarte. **Hodet** er temmelig lite og avrundet, antennene er lange og oftest tykkere mot spissen. Palpene er ofte forholdsvis lange, den store slekten *Mycetoporus* kjennes på at palpenes ytterste ledd er kort og nålefint. **Brystskjoldet** (pronotum) er stort og hvelvet, vanligvis blankt, ofte med punktgroper der det kan sitte en børste. **Dekkvingene** er av varierende lengde, parallellsidige, glatte eller fint punkterte og hårete, gjerne glinsende. Dekkvingene har ofte enkeltstående lange børster enten på sidene eller oppe på ryggen. **Bakkroppen** er vanligvis langstrakt, tett punktert og fint hårete. I alle fall de bakerste bakkroppsleddene har lange, utstående børster ved bakhjørnene. **Beina** er forholdsvis korte og som oftest gul- eller rødaktige på farge.

## Levevis
Mange av artene er skogsinsekter som er knyttet til sopp, både hattsopper og poresopper (kjuker). Både de voksne billene og larvene kryper rundt på og inne i soppen, der de trolig spiser andre insekter, særlig larver av soppmygg og andre tovinger. Siden byttedyrene (og soppen) er mest aktive om høsten er de fleste artene i denne gruppen høstaktive. Mange av artene i den artsrike slekten *Tachinus* er ofte å finne ved gjødsel, spesielt ferske kuruker. De spiser trolig ikke gjødselen, men lever av andre insekter de finner der. Disse artene er tallrike der det beiter husdyr i sommerhalvåret. Dråpekortvingene flyr godt og treffes ofte flyvende.

## Systematisk oversikt / norske arter
Nylig er det presentert en ny klassifikasjon av underfamilien  basert på fylogenetiske studier, der Mycetoporini er opphøyd til en egen underfamilie, og en del slekter er flyttet fra Tachyporini til Vatesini.

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **dråpekortvinger, Tachyporinae** MacLeay, 1825
****** Gruppe Deropini Smetana, 1983
****** Gruppe Megarthropsini Cameron, 1919 - nå slått sammen med Tachinusini
****** Gruppe Mycetoporini Thomson, 1859 - nylig opphøyd til en egen underfamilie, Mycetoporinae
******* Slekten ***[[Bolitobius]]*** Samouelle, 1819  – tre arter i Norge, store og fargerike, vanligst:
******** ***[[Bolitobius cingulatus]]*** Mannerheim, 1830
******* Slekten ***[[Bryoporus]]*** Kraatz, 1857  – fire arter i Norge
******* Slekten ***[[Ischnosoma]]*** Stephens, 1829  – tre arter i Norge, vanlig:
******** ***[[Ischnosoma splendidum]]*** (Gravenhorst, 1806)
******* Slekten ***[[Lordithon]]*** Thomson, 1859  – sju arter i Norge, vanlig:
******** ***[[Lordithon thoracicus]]*** (Fabricius, 1777)
******** ***[[Lordithon lunulatus]]*** (Linnaeus, 1761)
******* Slekten ***[[Mycetoporus]] ***Mannerheim, 1830  – 21 arter i Norge. Vanlig:
******** ***[[Mycetoporus rufescens]]*** (Stephens, 1832)
******** ***[[Mycetoporus lepidus]]*** (Gravenhorst, 1806)
****** Gruppen Tachinusini Fleming, 1821
******* Slekten ***[[Tachinus]]*** Gravenhorst, 1802  – 14 arter i Norge, vanlige:
******** ***[[Tachinus signatus]]*** 
******** ***[[Tachinus laticollis]]*** Gravenhorst, 1802 
****** Gruppen Tachyporini MacLeay, 1825
******* ***[[Lamprinodes saginatus]]*** (Gravenhorst, 1806)
******* Slekten ***[[Sepedophilus]]*** Gistel, 1856  – sju arter i Norge
******* Slekten ***[[Tachyporus]]*** Gravenhorst, 1802  – 18 arter i Norge, vanlige:
******** ***[[Tachyporus chrysomelinus]]*** (Linnaeus, 1758)
******** ***[[Tachyporus pulchellus]]*** Mannerheim, 1843
****** Gruppe Vatesini Seevers, 1958
******* ***[[Cilea silphoides]]*** (Linnaeus, 1767)

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
*